cyanic-selkie/wikianc huggingface dataset:
Πεπονιά Σερρών
Η Πεπονιά είναι χωριό της δημοτικής ενότητας Σκουτάρεως του δήμου Σερρών. Η κοινότητα έχει έκταση 11,353 τ.χλμ. και 12 μ. μέσο υψόμετρο.
Shum (τραγούδι)
Διαγωνισμός Τραγουδιού Eurovision
Το τραγούδι επιλέχθηκε να εκπροσωπήσει την Ουκρανία στο στις 4 Φεβρουαρίου 2021, μετά την εσωτερική επιλογή των Go_A από τον εθνικό ραδιοτηλεοπτικό φορέα UA:PBC. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Ουκρανία τοποθετήθηκε στον πρώτο ημιτελικό, που διεξήχθη στις 18 Μαΐου 2021 και προκρίθηκε στον τελικό, όπου ήρθε 5η.
Παραπομπές
Κατηγορία:Τραγούδια του 2021 Κατηγορία:Singles του 2021 Κατηγορία:Διαγωνισμός Τραγουδιού Eurovision 2021 Κατηγορία:Ουκρανικά τραγούδια Κατηγορία:Τραγούδια στον διαγωνισμό τραγουδιού της Eurovision
Δήμος Φερών
Με την ονομασία Δήμος Φερών υπάρχουν δύο δήμοι της Ελλάδας:
Κατηγορία:Αποσαφηνίσεις ελληνικών τοπωνυμίων
Ιωάννης Μάγεντορφ
Ο Πρωτοπρεσβύτερος Ιωάννης Μάγεντορφ (John Meyendorff, Jean Meyendorff, Иоанн Мейендорф, Ιβάν Φεοφίλοβιτσ Μεγεντόρφ, Иван Феофилович Мейендорф, 17 Φεβρουαρίου 1926 - 22 Ιουλίου 1992) ήταν Ρωσικής καταγωγής θεολόγος και καθηγητής πανεπιστημίου.
Βίος
Ο Πρωτοπρεσβύτερος Ιωάννης Μάγεντορφ γεννήθηκε το 1926 στο Νεϊγί-συρ-Σεν (Neuilly sur-Seine) της Γαλλίας. Η οικογένειά του είχε μεταναστεύσει από τη Ρωσία και ανήκε σε αριστοκρατικής καταγωγής Γερμανούς της Βαλτικής χερσονήσου. Μεγάλωσε στο Παρίσι και σπούδασε θεολογία στη Θεολογική Σχολή του Αγίου Σεργίου κι έπειτα στo Πανεπιστήμιο της Σορβόννης. Το 1958 ανακηρύχθηκε διδάκτωρ της φιλοσοφίας (Docteur des Leuttres) με θέμα την κριτική έκδοση και μετάφραση στα Γαλλικά των Τριάδων του Γρηγορίου Παλαμά Υπέρ των Ιερώς ησυχαζόντων.
Στη συνέχεια θα εργαστεί στο Εθνικό Κέντρο Επιστημονικών Ερευνών της Γαλλίας και θα διδάξει στην Ορθόδοξη Θεολογική Σχολή του Αγίου Σεργίου. Μετά την χειροτονία του, το 1959 θα αναχωρήσει για τις Η.Π.Α.. Στη Θεολογική Ακαδημία του Αγίου Βλαδίμηρου στη Νέα Υόρκη θα διδάξει Εκκλησιαστική Ιστορία και Πατρολογία. Από το 1983 μέχρι το 1992 θα διατελέσει κοσμήτορας της Σχολής, διαδεχόμενος τον Αλέξανδρο Σμέμαν μετά το θάνατό του.
Παράλληλα ήταν Έκτακτος καθηγητής Βυζαντινής Ιστορίας στο Πανεπιστήμιο Φόρνταμ (Fordham) και λέκτορας Βυζαντινής Θεολογίας στο Dumbarton Oaks, (Kέντρο Βυζαντινών Σπουδών Πανεπιστήμιο του Χάρβαρντ), όπου αργότερα υπηρέτησε στη Συμβουλευτική επιτροπή και αργότερα αναπληρωτής διευθυντής σπουδών το 1978. Υπήρξε παράλληλα σύμβουλος των επισκόπων της Ορθόδοξης Εκκλησίας της Αμερικής (O.C.A) συμμετέχοντας στα διορθόδοξα και οικουμενικά ζητήματα υπηρετόντας την O.C.A. ως πρόεδρος του τμήματος εξωτερικών υποθέσεων, αντιπρόσωπος στην Κεντρική Επιτροπή του Παγκόσμιου Συμβουλίου Εκκλησιών, και μέλος της Επιτροπής του για θέματα Πίστης και Λειτουργικής Τάξης,της οποίας ήταν συντονιστής της από το 1967-1975.
Εμβόλιο BCG
Το εμβόλιο BCG (βάκιλος Calmette–Guérin), γνωστό επίσης ως αντιφυματικό εμβόλιο, είναι ένα εμβόλιο που χορηγείται κυρίως κατά της φυματίωσης. Σε χώρες όπου η φυματίωση είναι συνήθης, συστήνεται μία δόση σε υγιή νεογνά σε ηλικία κατά το δυνατόν πλησιέστερη στη γέννησή τους. Νεογνά θετικά στον ιό HIV/AIDS δεν θα πρέπει να εμβολιάζονται. Στις περιοχές όπου η φυματίωση δεν είναι συνήθης, μόνο τα νεογνά που βρίσκονται σε υψηλό κίνδυνο συνήθως εμβολιάζονται κατόπιν εξέτασης και θεραπείας τους για ύποπτες περιπτώσεις φυματίωσης. Ενήλικες, που δεν έχουν φυματίωση και δεν έχουν προηγουμένως εμβολιαστεί αλλά εκτείθενται συχνά σε πολυανθεκτική φυµατίωση, μπορούν επίσης να εμβολιαστούν.
Αποτελεσματικότητα και χορήγηση
Τα επίπεδα προστασίας ποικίλλουν σημαντικά και διαρκούν από δέκα έως δώδεκα χρόνια. Όσον αφορά τα παιδιά, το εμβόλιο προφυλάσσει περίπου το 20% από το να προσβληφθούν από τη νόσο και το ένα δεύτερο εκείνων που έχουν προσβληθεί από το να την αναπτύξουν. Το εμβόλιο χορηγείται με ενδοδερμική έγχυση. Η αποτελεσματικότητα επιπλέον δόσεων του εμβολίου δεν έχει τεκμηριωθεί. Είναι δυνατόν να χρησιμοποιηθεί επίσης σε θεραπείες για κάποιες μορφές καρκίνου της ουροδόχου κύστης.
Ασφάλεια και κίνδυνοι
Σοβαρές παρενέργειες είναι σπάνιες. Συχνά παρουσιάζεται κοκκίνισμα, πρήξιμο και ήπιος πόνος στο σημείο έγχυσης. Ένα μικρό έλκος ενδέχεται επίσης να σχηματιστεί με κάποια ουλή μετά την επούλωση. Παρενέργειες είναι πιο συνηθισμένες και δυνητικά πιο σοβαρές σε εκείνους με ανοσολογική ανεπάρκεια. Το εμβόλιο δεν είναι ασφαλές για χρήση κατά τη διάρκεια της εγκυμοσύνης. Αρχικά αναπτύχθηκε από το βακτηρίδιο Mycobacterium bovis, που συνήθως απαντάται στα βοοειδή. Παρότι το εμβόλιο περιέχει εξασθενημένους ιούς, είναι ακόμα ζων.
Ιστορία και πολιτισμός
Το εμβόλιο BCG χρησιμοποιήθηκε πρώτη φορά το 1921. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Το 2014, το κόστος χονδρικής πώλησης του εμβολίου ανερχόταν σε 0.16 δολάρια ανά δόση. Στις Ηνωμένες Πολιτείες, η τιμή του κυμαίνεται από 100 έως 200 δολάρια. Κάθε χρόνο το εμβόλιο χορηγείται σε περίπου 100 εκατομμύρια παιδιά.
Παραπομπές
BCG Κατηγορία:Φυματίωση
Πολιορκία της Κωνσταντινούπολης (1422)
Η Πολιορκία της Κωνσταντινούπολης (1422) ήταν η πρώτη πλήρους κλίμακας πολιορκία της Κωνσταντινούπολης από τους Οθωμανούς και ήταν αποτέλεσμα των προσπαθειών του Βυζαντινού Αυτοκράτορα Μανουήλ Β' να παρεμβαίνει στη διαδοχή των Οθωμανών Σουλτάνων, μετά τον θάνατο του Μωάμεθ Α' το 1421. Αυτή η πολιτική των Βυζαντινών είχε χρησιμοποιηθεί αρκετές φορές και οδηγούσε στην αποδυνάμωση των γειτόνων της αυτοκρατορίας.
Όταν ο Μουράτ Β' έλαβε τον θρόνο, βάδισε κατά της βυζαντινής επικράτειας. Οι Τούρκοι είχαν αποκτήσει το δικό τους κανόνι μέχρι την πολιορκία του 1422, το «φάλκονετ», το οποίο ήταν μικρό αλλά πλατύ κανόνι. Οι δύο πλευρές είχαν αναπτυχθεί τεχνολογικά, γι' αυτό και οι Τούρκοι αναγκάστηκαν να σκάψουν οδοφράγματα, «προκειμένου να λάβουν...τις πέτρες των βομβαρδισμών».
Οι Βυζαντινοί υπερασπιστές νίκησαν. Οι σύγχρονες βυζαντινές παραδόσεις θεωρούν πως η άρση της πολιορκίας οφειλόταν στην εμφάνιση της Θεοτόκου.
Επακόλουθα
Παρά τη νίκη των Βυζαντινών, η Αυτοκρατορία είχε μονάχα μερικά εδάφη γύρω από την πόλη της Κωνσταντινούπολης. Αντιμετώπιζε επίσης σοβαρά οικονομικά προβλήματα και έλλειψη στρατευμάτων, γι' αυτό και Πάπας Πίος Β' προώθησε την προσιτή δωρέα κανονιού από τους Ευρωπαίους μονάρχες ως παροχή βοήθειας. Άλλα νέα κανόνια μετά το 1422 ήταν δώρα των ευρωπαϊκών κρατών - αυτή ήταν η μοναχική προόδος που παρατηρήθηκε στο βυζαντινό οπλοστάσιο. Ο επόμενος Οθωμανός ηγέτης, Μωάμεθ Β', θα καταλάβει την Κωνσταντινούπολη το 1453.
Παράδοση
Οι Βυζαντινοί θεωρούσαν πως η άρση της πολιορκίας της Κωνσταντινούπολης οφειλόταν στην εμφάνιση της Θεοτόκου στα τείχη της πόλης, η οποία ενθάρρυνε τους υπερασπιστές. Ο Ιωάννης Κανανός αναφέρει τα εξής:
Παραπομπές
Κωνσταντινούπολη 1422 Κωνσταντινούπολη 1422 Κωνσταντινούπολη 1422 Κατηγορία:Βυζαντινή Κωνσταντινούπολη Κατηγορία:Πολιορκίες της Κωνσταντινούπολης
Σέμνη Καρούζου
Η Σέμνη Καρούζου (12 Απριλίου 1898   - 8 Δεκεμβρίου 1994) ήταν αρχαιολόγος,στο Εθνικό Αρχαιολογικό Μουσείο της Αθήνας
Βιογραφικά στοιχεία
Γεννήθηκε στην Τρίπολη Αρκαδίας. Ονομαζόταν Κλεοσέμνη Παπασπυρίδη. Ο πατέρας της ήταν στρατιωτικός και η μητέρα της, μοναχοκόρη ενός δικαστή, είχε λάβει γαλλική μόρφωση, όπως τα περισσότερα κορίτσια της μεσαίας και ανώτερης κοινωνικής τάξης τον 19ο αιώνα στην Ελλάδα. Λόγω του επαγγέλματος του πατέρα της, αναγκάζονταν να μετακινούνται συχνά σε διάφορες πόλεις της ελληνικής επαρχίας, όπως ο Πύργος Ηλείας, το Μεσολόγγι, η Ζάκυνθος, η Σύρος, ο Βόλος και η Χαλκίδα, μέχρι να καταλήξουν τελικώς στην Αθήνα, όπου η Σέμνη τελείωσε τη βασική εκπαίδευση. Η οικογένεια της την ενθάρρυνε για το αντικείμενο των σπουδών που αποφάσισε να ακολουθήσει. Ήταν μαθήτρια του Χρήστου Τσούντα στο Καποδιστριακό Πανεπιστήμιο Αθηνών, όπου και γνώρισε τον αρχαιολόγο και ακαδημαϊκό Χρήστο Καρούζο (1900-1967), με τον οποίο το 1931 παντρεύτηκε
Το 1924, η Σέμνη μετατέθηκε στην Κρήτη για να συνδράμει στις μινωικές ανασκαφές του Στέφανου Ξανθουδίδη, ενώ αργότερα μετέβη στην Εύβοια, όπου διεξήγε έρευνα για την αρχαία Ερέτρια. Όσο βρισκόταν στο Ηράκλειο, είχε την ευκαιρία να μπει στον κύκλο επαφών του συγγραφέα Νίκου Καζαντζάκη, τον οποίο είχε γνωρίσει λίγα χρόνια νωρίτερα μαζί με τον ποιητή Άγγελο Σικελιανό. Στο φιλικό της περιβάλλον περιλαμβάνονταν και ο μεταρρυθμιστής Δημήτριος Γληνός, ο Μανώλης Τριανταφυλλίδης, ο φιλόσοφος Γιάννης Ιμβριώτης και ο συνθέτης Δημήτρης Μητρόπουλος. Η Σέμνη λάμβανε μέρος σε διάφορα κοινωνικο-πολιτικά κινήματα. Αν και η ίδια δεν ήταν φανατική φεμινίστρια, γνώριζε προσωπικά και σεβόταν το έργο και τις ιδέες φεμινιστριών, όπως η μουσικός Αύρα Θεοδωροπούλου και η Ρόζα Ιμβριώτη.
Το 1933, έγινε η πρώτη γυναίκα έφορος αγγείων του Εθνικού Αρχαιολογικού Μουσείου. Προηγουμένως, ήταν Έφορος Αρχαιοτήτων Θεσσαλίας και μετά Αργολίδας.
Το 1964 ολοκλήρωσε μαζί με τον σύζυγό της το έργο επανέκθεσης των αρχαίων στο μουσείο. Έχει συγγράψει οδηγούς για το Εθνικό Μουσείο και άλλα έργα. Υπήρξε αντιπρόεδρος (1975-1977) της "Εν Αθήναις Αρχαιολογικής Εταιρείας".
Πέθανε σε ηλικία 96 ετών, το Δεκέμβριο του 1994.
Εξωτερικοί σύνδεσμοι
Κατηγορία:Έλληνες αρχαιολόγοι Κατηγορία:Έλληνες έφοροι μουσείων
ΦΚ Ντιναμό-2 Κιέβου
Η ΦΚ Ντιναμό-2 Κιέβου ήταν η δεύτερη ποδοσφαιρική ομάδα του ουκρανικού συλλόγου ΦΚ Ντιναμό Κιέβου. Η ομάδα ιδρύθηκε το 1946. Είχε ως έδρα το «Προπονητικό Κέντρο Ντιναμό». Συμμετείχε στην Α΄ Κατηγορία Ουκρανίας. Δεν είχε να προβιβασμού στην Πρέμιερ-λίχα, επειδή σε αυτό συμμετείχε η ΦΚ Ντιναμό Κιέβου. Οι καλύτεροι παίχτες της ομάδας στέλλονταν στην πρώτη ομάδα. Διέκοψε τη λειτουργία της το 2016.
Εξωτερικοί σύνδεσμοι
Κατηγορία:Ποδοσφαιρικές ομάδες Ουκρανίας Κατηγορία:Ιδρύσεις ποδοσφαιρικών ομάδων το 1946
1029 Λα Πλάτα
Η Λα Πλάτα (La Plata) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,747. Ανακαλύφθηκε το 1924 από τον Αργεντινό αστρονόμο Χουάν Χάρτμαν, που παρατηρούσε από τη Λα Πλάτα της Αργεντινής, και πήρε το όνομά της πόλεως αυτής.
Φυσικά χαρακτηριστικά
Η μέση διάμετρος της Λα Πλάτα εκτιμάται σε 20,78 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,182. Η Λα Πλάτα περιστρέφεται γύρω από τον εαυτό της μία φορά κάθε 15 ώρες και 22 λεπτά.
Εξωτερικοί σύνδεσμοι
Λα Πλατα
Δήμος Σοφάδων
Ο Δήμος Σοφάδων είναι δήμος της Περιφερειακής Ενότητας Καρδίτσας της Περιφέρειας Θεσσαλίας, με έδρα τους Σοφάδες. Η συνολική έκταση του Δήμου είναι 720,722 τ.χλμ και ο πληθυσμός του 18.864 κάτοικοι, βάσει της Απογραφής του 2011 (23.043 κάτοικοι σύμφωνα με την Απογραφή του 2001).
Η σημερινή μορφή του δήμου προέκυψε με την εφαρμογή του Προγράμματος Καλλικράτης, όταν ο αρχικός δήμος Σοφάδων επεκτάθηκε, με τη συγχώνευση σε αυτόν των προϋπαρχόντων δήμων Άρνης, Μενελαΐδας, Ρεντίνας και Ταμασίου.
thumb|300px|Τοπογραφικός χάρτης του Δήμου Σοφάδων.
Δημοτικές ενότητες και οικισμοί
thumb|300px|Χάρτης των δημοτικών ενοτήτων (πρώην δήμων και κοινοτήτων) του Δήμου Σοφάδων. {{legend|red|1 - [[#Σοφάδων|Σοφάδων}} {{legend|blue|2 - Άρνης}} {{legend|lightgreen|3 - Μενελαΐδας }} {{legend|gold|4 - Ταμασίου }} {{legend|magenta|5 - Ρεντίνας }} ]] Ο Δήμος Σοφάδων διαιρείται σε 5 «δημοτικές ενότητες», οι οποίες αντιστοιχούν στους 5 συγχωνευθέντες δήμους και την κοινότητα. Κάθε δημοτική ενότητα διαιρείται σε «τοπικές κοινότητες», οι οποίες αντιστοιχούν στα δημοτικά διαμερίσματα (δ.δ.) των καταργηθέντων ΟΤΑ. Οι σημερινές τοπικές κοινότητες του Δήμου υπήρξαν αυτόνομες κοινότητες και δήμοι, πριν την εφαρμογή του Προγράμματος Καποδίστριας. Πιο συγκεκριμένα:
Σοφάδων
Η Δημοτική Ενότητα Σοφάδων, τέως ομώνυμος καποδιστριακός δήμος, έχει μόνιμο πληθυσμό 12.215 κατοίκους και έκταση 241.255 στρεμμάτων.
Περιλαμβάνει τις παρακάτω κοινότητες και οικισμούς:
Άρνης
Η δημοτική ενότητα (πρώην δήμος) Άρνης έχει συνολικά 3.299 κατοίκους και έκταση 89.185 στρέμματα.
Ο πρώην δήμος λειτούργησε από το 1999 έως το 2010 με έδρα την Ματαράγκα.
Περιλαμβάνει τις παρακάτω τοπικές κοινότητες και οικισμούς:
Μενελαΐδας
Η δημοτική ενότητα (πρώην δήμος) Μενελαΐδας έχει συνολικά 2.701 κατοίκους και έκταση 169.840 στρέμματα.
Ο πρώην δήμος λειτούργησε από το 1999 έως το 2010 με έδρα τον Κέδρο.
Περιλαμβάνει τις παρακάτω τοπικές κοινότητες και οικισμούς:
Ρεντίνας
Η δημοτική ενότητα (πρώην δήμος) Ρεντίνας έχει συνολικά 756 κατοίκους και έκταση 56.968 στρέμματα.
Ο πρώην δήμος λειτούργησε από το 1999 έως το 2010 με έδρα το χωριό Ρεντίνα.
Περιλαμβάνει τις παρακάτω τοπικές κοινότητες και οικισμούς:
Ταμασίου
Η δημοτική ενότητα (πρώην δήμος) Ταμασίου έχει συνολικά 4.072 κατοίκους και έκταση 163.504 στρέμματα.
Ο πρώην δήμος λειτούργησε από το 1999 έως το 2010 με έδρα το Λεοντάρι.
Περιλαμβάνει τις παρακάτω τοπικές κοινότητες και οικισμούς:
Πηγές
Σοφάδων Σοφάδων
Ασφάλεια (αποσαφήνιση)
Η ασφάλεια είναι ο όρος της προστασίας από τον κίνδυνο ή την απώλεια. Σχετικά άρθρα:
Τριμελές Εφετείο
Το Τριμελές Εφετείο είναι Ποινικό Δικαστήριο. Συγκροτείται από έναν Πρόεδρο Εφετών ως πρόεδρο και δύο Εφέτες. Ως δευτεροβάθμιο δικαστήριο εκδικάζει εφέσεις κατά αποφάσεων του Τριμελούς Πρωτοδικείου. Ως πρωτοβάθμιο δικαστήριο εκδικάζει κυρίως κακουργήματα, αλλά και πλημμελήματα, όταν ο κατηγορούμενος είναι πρόσωπο με ειδική δωσιδικία (αρχιερέας, νομάρχης, δικηγόρος, δικαστής ή εισαγγελέας). Στην πράξη, ανάλογα με το αν δικάζει πλημμελήματα ή κακουργήματα, ονομάζεται Τριμελές Εφετείο Πλημμελημάτων ή Τριμελές Εφετείο Κακουργημάτων αντίστοιχα.
Κατά το Σύνταγμα αρμόδιο για την εκδίκαση των κακουργημάτων είναι το Μικτό Ορκωτό Δικαστήριο, επιτρέπεται όμως η υπαγωγή κάποιων κακουργημάτων στο Εφετείο. Ο νόμος υπάγει στη δικαιοδοσία του Τριμελούς Εφετείου τα κακουργήματα, για τα οποία θεωρεί ακατάλληλους τους ενόρκους (κυρίως εγκλήματα κατά της ιδιοκτησίας και της περιουσίας καθώς και υποθέσεις εμπορίας ναρκωτικών) και προτιμά να εκδικασθούν αποκλειστικά από τακτικούς δικαστές. Η υπερβολική διεύρυνση όμως της δικαιοδοσίας του Τριμελούς Εφετείου σε βάρος του Μικτού Ορκωτού Δικαστηρίου θεωρείται ότι αντιβαίνει στο Σύνταγμα (βλ. σχετικά Μικτό Ορκωτό Δικαστήριο).
Οι αποφάσεις του προσβάλλονται με ένδικα μέσα ανάλογα με το αν δικάζει πρωτοδίκως ή κατ' έφεσιν. Οι αποφάσεις που εκδίδει ως πρωτοβάθμιο δικαστήριο προσβάλλονται με έφεση ενώπιον του Πενταμελούς Εφετείου, ενώ οι αποφάσεις που εκδίδει κατ' έφεσιν προσβάλλονται με αίτηση αναίρεσης ενώπιον του Αρείου Πάγου.
Μεταξύ των ετών 1979 και 1986, οι αρμοδιότητες του Τριμελούς Εφετείου Κακουργημάτων εκδικάζονταν (σε πρώτο βαθμό) από το Πενταμελές Εφετείο (ν. 969/1979) και επανήλθαν στο Τριμελές Εφετείο με το ν. 1649/1986. Τα Πενταμελή Εφετεία συγκροτούνταν από έναν Πρόεδρο Εφετών ως πρόεδρο και τέσσερις Εφέτες. Στο ίδιο διάστημα, οι εφέσεις κατά των αποφάσεων του Πενταμελούς Εφετείου εκδικάζονταν από το Επταμελές Εφετείο. Μάλιστα, λόγω του περιορισμένου αριθμού εφετών, που υπηρετούσαν στην επαρχία, τα Επταμελή Εφετεία συγκροτήθηκαν μόνο στις πέντε έδρες Εφετείων των μεγαλύτερων αστικών κέντρων (Αθήνα, Θεσσαλονίκη, Λάρισα, Πάτρα και Πειραιάς) και δέχονταν και υποθέσεις όμορων εφετείων, ως εξής:
Πηγές:
Άρειος Πάγος: http://www.areiospagos.gr/
Εισαγγελία Εφετών Αθηνών: https://prosec.gov.gr/
Κώδικας Ποινικής Δικονομίας (Νόμος 4620/2019) Κατηγορία:Δικαστικές αρχές
Χειρόγραφο
μικρογραφία|Μεσαιωνικό Χειρόγραφο στα λατινικά -Η φυσική του Αριστοτέλη Ένα χειρόγραφο είναι καθετί που γράφεται με το χέρι, σε αντίθεση με το έντυπο που είναι γραμμένο με τεχνικά μέσα.
Ιστορία
Κατά την αρχαία εποχή τα βιβλία γράφονταν με το χέρι πάνω σε μεμβράνη από πάπυρο. Από τον 2ο π.Χ. αιώνα σαν γραφική ύλη χρησιμοποιούσαν την περγαμηνή. Το χειρόγραφο από πάπυρο λεγόταν βιβλίο, τα φύλλα του είχαν ορθογώνιο σχήμα. Επάνω σ' αυτά έγραφαν σε γραμμές χαραγμένες με το χάρακα. Μετά τα συγκολλούσαν όλα μαζί και τα τύλιγαν σε σχήμα κυλίνδρου, ο οποίος, όταν ξετυλιγόταν, έφτανε συχνά το μήκος των 12 μέτρων. Υπήρξαν όμως και αιγυπτιακοί παπύροι μήκους 45 μέτρων. Τα φύλλα χωρίζονταν σε στήλες που αντιστοιχούσαν στις σημερινές σελίδες. Στο τελευταίο κολλημένο φύλλο προσαρμοζόταν ένα ραβδί, γύρω από το οποίο τυλιγόταν όλο το χειρόγραφο. Τα άκρα του ραβδιού στολίζονταν συχνά με μέταλλο ή με ελεφαντόδοντο και ονομάζονταν ομφαλοί. Πάνω σ' αυτά κολλούσαν ένα κομμάτι περγαμηνής με τον τίτλο του έργου. Ο αναγνώστης κρατούσε το χειρόγραφο με το δεξί χέρι και το ξετύλιγε με το αριστερό, ενώ με το ίδιο χέρι τύλιγε πάλι το μέρος που είχε διαβάσει.
Όταν άρχισαν να χρησιμοποιούν την περγαμηνή, έκοβαν τα φύλλα και τα έραβαν σε σχήμα τετραδίου. Τα τετράδια αυτά λέγονταν κώδικες.
Παραπομπές
* Κατηγορία:Κριτική του κειμένου
Αξίωμα της ένωσης
Στην αξιωματική θεωρία συνόλων, το αξίωμα της ένωσης είναι ένα από τα αξιώματα της θεωρίας συνόλων Ζερμέλο-Φράνκελ. Το αξίωμα αυτό εισήχθη από τον Έρνστ Ζερμέλο.
Επίσημη διατύπωση
Στην τυπική γλώσσα των αξιωμάτων Ζερμέλο-Φράνκελ, το αξίωμα έχει ως εξής:
ή με άλλα λόγια :
Δεδομένου ενός συνόλου A, υπάρχει ένα σύνολο Β τέτοιο ώστε, για κάθε στοιχείο c, το c είναι μέλος του Β αν και μόνο αν υπάρχει ένα σύνολο D τέτοιο ώστε το c είναι μέλος του D και το D είναι μέλος του A.
Για κάθε σύνολο A, υπάρχει ένα σύνολο \bigcup A\ το οποίο αποτελείται μόνο από τα στοιχεία των στοιχείων του εν λόγω συνόλου A.
Σχέση με το αξίωμα της ζεύξης
Το αξίωμα της ένωσης επιτρέπει την αποσυμπίεση ενός συνόλου συνόλων και τη δημιουργία ενός πιο επίπεδου συνόλου. Μαζί με το αξίωμα της ζεύξης, αυτό συνεπάγεται ότι για οποιαδήποτε δύο σύνολα, υπάρχει ένα σύνολο (που ονομάζεται Ένωση συνόλων) που περιέχει ακριβώς τα στοιχεία των δύο συνόλων.
Σχέση με το αξίωμα της αντικατάστασης
Το αξίωμα της αντικατάστασης επιτρέπει τον σχηματισμό πολλών ενώσεων, όπως η ένωση δύο συνόλων.
Ωστόσο, στην πλήρη γενικότητά του, το αξίωμα της ένωσης είναι ανεξάρτητο από τα υπόλοιπα αξιώματα της ZFC: Η αντικατάσταση δεν αποδεικνύει την ύπαρξη της ένωσης ενός συνόλου συνόλων αν το αποτέλεσμα περιέχει απεριόριστο αριθμό καρδιναλίων.
Μαζί με το αξιωματικό σχήμα της αντικατάστασης, το αξίωμα της ένωσης υποδηλώνει ότι μπορεί κανείς να σχηματίσει την ένωση μιας οικογένειας συνόλων με δείκτη ένα σύνολο.
Σχέση με τον αξίωμα του διαχωρισμού
Στο πλαίσιο των θεωριών συνόλων που περιλαμβάνουν το αξίωμα του διαχωρισμού, το αξίωμα της ένωσης διατυπώνεται μερικές φορές σε μια ασθενέστερη μορφή που παράγει μόνο ένα υπερσύνολο της ένωσης ενός συνόλου. Για παράδειγμα, ο Κούνεν διατυπώνει το αξίωμα ως εξής το οποίο είναι ισοδύναμο με Σε σύγκριση με το αξίωμα που αναφέρθηκε στην αρχή αυτής της ενότητας, αυτή η παραλλαγή βεβαιώνει μόνο τη μία έννοια της συνεπαγωγής και όχι και τις δύο.
Σχέση με τη διασταύρωση
Δεν υπάρχει αντίστοιχο αξίωμα της τομής. Αν το A είναι ένα μη κενό σύνολο που περιέχει το E, είναι δυνατόν να σχηματίσουμε την τομή \bigcap A χρησιμοποιώντας το αξιωματικό σχήμα της προδιαγραφής ως εξής οπότε δεν είναι απαραίτητο κανένα ξεχωριστό αξίωμα διασταύρωσης. (Αν το Α είναι το κενό σύνολο, τότε προσπαθώντας να σχηματίσουμε την τομή του Α ως δεν επιτρέπεται από τα αξιώματα. Επιπλέον, αν υπήρχε ένα τέτοιο σύνολο, θα περιείχε όλα τα σύνολα του "σύμπαντος", αλλά η έννοια του καθολικού συνόλου είναι αντίθετη με τη θεωρία συνόλων Ζερμέλο-Φράνκελ).
Παραπομπές
Κατηγορία:Θεωρία συνόλων Κατηγορία:Περιοχές των μαθηματικών Κατηγορία:Φιλοσοφία των μαθηματικών
Λουκάνικος
μικρογραφία|Ο Λουκάνικος κατά τη διάρκεια διαδηλώσεων στην Αθήνα, 2009|341x341εσ Ο Λουκάνικος (από το παραδοσιακό ελληνικό λουκάνικο»), αρχικά με το όνομα “Θεόδωρος”, ήταν σκυλί στην Ελλάδα που συμμετείχε σχεδόν σε κάθε διαδήλωση κατά της λιτότητας στην Ελλάδα. Ήταν γνωστός για συμμετοχή σε διαδηλώσεις, καθώς και συμμετοχή σε αναρχικές συγκεντρώσεις. Ο Λουκάνικος είχε τη φήμη ότι είναι άφοβος, και ότι του ρίχνονταν δακρυγόνα πολλές φορές. Ήταν ενεργός σε όλες τις ελληνικές διαδηλώσεις και συχνά οδηγούσε τους διαδηλωτές προς την αστυνομία. Αρχικά ήταν ένας αδέσποτος, έμενε από κτίριο σε κτίριο, αλλά λέγεται ότι προτιμούσε να βρίσκεται στους δρόμους. Τον φρόντιζαν πολλές αριστερές οργανώσεις.
Βιογραφία
Το Newsnight του BBC δημιούργησε ένα βίντεο του σκύλου σε δράση κατά τη διάρκεια των διαδηλώσεων στην Ελλάδα, που τον έδειχνε να γαβγίζει εναντίον της αστυνομίας στις ταραχές και να τρέχει μαζί με άλλους διαδηλωτές μακριά από τα δακρυγόνα. Το περιοδικό Time για το Πρόσωπο της Χρονιάς 2011 που ήταν «Ο Διαδηλωτής», μεταξύ πολλών άλλων σχετικών άρθρων είχε και μια ακολουθία φωτογραφιών του Λουκάνικου, και ήταν επιλαχών για το Ζώο της Χρονιάς.
Ο Λουκάνικος πέθανε το 2014 σε ηλικία δέκα ετών. Στήθηκε μνημείο και έλαβε χώρα ταφή με πλήθος κόσμου.
Μπάνσκα Στιάβνιτσα
Η Μπάνσκα Στιάβνιτσα (σλοβακικά: Banská Štiavnica, Schemnitz; Selmecbánya ή Selmec) είναι πόλη στην κεντρική Σλοβακία. Το 2006, η Μπάνσκα Στιάβνιτσα είχε 10.662 κατοίκους. Γύρω από την πόλη υπάρχουν ορυχεία χρυσού και αργύρου τα οποία χρονολογούνται από το Μεσαίωνα. Η ύπαρξη μεταλλευμάτων οφείλεται στο γεγονός ότι στην περιοχή πριν 15 εκατομμύρια χρόνια υπήρχε ενεργό ηφαίστειο, το οποίο κατέρρευσε, σχηματίζοντας μια καλντέρα. Αν και άκμασε κατά τη διάρκεια του Μεσαίωνα, το σωζόμενο αστικό κέντρο χρονολογείται από τον 16ο αιώνα και περιλαμβάνει αναγεννησιακή και ύστερη γοτθική αρχιτεκτονική. Στην πόλη δημιουργήθηκε το 1762 η πρώτη Μεταλλευτική και Δασοκομική Ακαδημία στην Ευρώπη και στον κόσμο. Λόγω των καλά διατηρημένων μνημείων της και της ιστορικής αξίας της, η πόλη ανακηρύχθηκε μνημείο παγκόσμιας κληρονομιάς από την UNESCO το 1993.
Ιστορία
Κατά τη διάρκεια του 18ου αιώνα, η Μπάνσκα Στιάβνιτσα προοδευτικά έγινε το μεγαλύτερο μεταλλευτικό κέντρο στην Αυστριακή Αυτοκρατορία των Αψβούργων. Από το 1790 και το 1863 εξορύχτηκαν από την Μπάνσκα Στιάβνιτσα 490 τόνοι αργύρου και 11 τόνοι χρυσού. Το 1735 ιδρύθηκε στην πόλη η πρώτη σχολή εξόρυξης στην Ουγγαρία, η οποία το 1762 έγινε η Μεταλλευτική Ακαδημία, το πρώτο πανεπιστήμιο του είδους του στη χώρα. Το 1846, η Μεταλλευτική Ακαδημία συγχωνεύθηκε με τη Δασοκομική Ακαδημία το 1808. Εκείνη την περίοδο, η Μπάνσκα Στιάβνιτσα γνώρισε νέα περίοδο ανάπτυξης και τότε είχε περίπου 23.000 κατοίκους και ήταν η τρίτη μεγαλύτερη πόλη στην Ουγγαρία. Η μεταλλευτική δραστηριότητα στην Μπάνσκα Στιάβνιτσα άρχισε να φθίνει στα μέσα του 19ου αιώνα, τάση η οποία συνεχίστηκε και τον 20ό αιώνα. Το τελευταίο ορυχείο στην Μπάνσκα Στιάβνιτσα έκλεισε το 2001. Η πόλη διασώθηκε από την αναστήλωσή της τη δεκαετία του 1970. Το 1993, η πόλη ανακηρύχθηκε μνημείο παγκόσμιας κληρονομιάς από την UNESCO και πλέον η κύρια πηγή εισοδήματος για την πόλη είναι ο τουρισμός.
Αξιοθέατα
Στο κέντρο της πόλης βρίσκεται η πλατεία της Αγίας Τριάδας, όπου βρίσκεται μια μνημειακή στήλη αφιερωμένη στην Παναγία και την Αγία Τριάδα. Τα περισσότερα μνημεία της πόλης είναι κατασκευασμένα ανάμεσα στην πλατεία της Αγίας Τριάδας και την πλατεία του δημαρχείου. Στην πλατεία Αγίας Τριάδας βρίσκεται το κτίριο της Μεταλλευτικής Ακαδημίας, το οποίο αρχικά ήταν δικαστήριο. Δυτικά της πλατείας της Αγίας Τριάδας βρίσκεται το παλιό κάστρο. Το παλαιότερο τμήμα του είναι η πρώην ενοριακή εκκλησία, η οποία μαζί με το διπλανό οστεοφυλάκιο κατασκευάστηκε τον 13ο αιώνα. Στο παλιό κάστρο σήμερα λειτουργεί μουσείο. Το νέο κάστρο βρίσκεται στο λόφο απέναντι από το παλιό κάστρο. Κατασκευάστηκε το 1571 και σήμερα στεγάζει μουσείο. Στην πλατεία δημαρχείου πέρα από το δημαρχείου, του 15ου αιώνα, βρίσκεται η γοτθική εκκλησία της Αγίας Αικατερίνης.
Αδελφοποιημένες πόλεις
Η Μπάνσκα Στιάβνιτσα έχει αδελφοποιηθεί τις εξής πόλεις:
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στη Σλοβακία Κατηγορία:Πόλεις της Σλοβακίας
Στίβος στους Ολυμπιακούς Αγώνες 2008 - Δισκοβολία Ανδρών
Το αγώνισμα της δισκοβολίας των ανδρών στο πρόγραμμα του στίβου των Ολυμπιακών Αγώνων του Πεκίνου πραγματοποιήθηκε το Σάββατο 16 και την Τρίτη 19 Αυγούστου 2008 στο Εθνικό Στάδιο του Πεκίνου. Πήραν μέρος 37 αθλητές από 29 χώρες. Ο Εσθονός Γκερτ Κάντερ κατέκτησε το χρυσό μετάλλιο, ο Πιοτρ Μαλαχόφσκι από την Πολωνία το ασημένιο και ο Λιθουανός Βιργκίλιους Αλέκνα, νικητής το 2000 στο Σύδνεϊ και το 2004 στη Αθήνα, το χάλκινο.
Προκριματικά
Οι προκριματικοί διεξήχθησαν στο πρωί του Σαββάτου 16 Αυγούστου. Το όριο πρόκρισης για το τελικό είχε οριστεί στα 64,50 μέτρα. Για τον τελικό πέρασαν 7 δισκοβόλοι που πέρασαν το όριο και οι 5 με τις καλύτερες επιδόσεις από τους υπόλοιπους.
Το πρώτο προκριματικό γκρουπ ξεκίνησε στις 10:40 τοπική ώρα (UTC+8).
Το δεύτερο πρoκριματικό γκρουπ ξεκίνησε στις 12:05 τοπική ώρα (UTC+8).
Τελικός
Ο τελικός διεξήχθη το βράδυ της 19ης Αυγούστου στις 21:00 τοπική ώρα (UTC+8).
Παραπομπές
Κατηγορία:Θερινοί Ολυμπιακοί Αγώνες 2008 Κατηγορία:Δισκοβολία
1030 Βίτγια
Η Βίτγια (Vitja) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,103. Ανακαλύφθηκε το 1924 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της από το ονοματεπώνυμο του Βίκτορ Ζασλάφσκυ, Σοβιετικού ήρωα του Β΄ Παγκόσμιου Πολέμου (η ονοματοδοσία έγινε μετά το 1940).
Φυσικά χαρακτηριστικά
Η μέση διάμετρος της Βίτγια εκτιμάται σε 64,12 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,033. Η Βίτγια περιστρέφεται γύρω από τον εαυτό της μία φορά κάθε 5 ώρες και 42 λεπτά.
Εξωτερικοί σύνδεσμοι
Βιτγια
Μεγκ Γκρίφιν
Μέγκατρον "Μεγκ" Γκρίφιν (Megatron "Meg" Griffin) είναι πλασματικός χαρακτήρας της αμερικανικής σειράς κινουμένων σχεδίων Family Guy. Είναι το μεγαλύτερο παιδί των Πήτερ Γκρίφιν και Λόις Γκίφιν και αδερφή των Κρις Γκρίφιν και Στιούι Γκρίφιν.
Negro Matapacos
μικρογραφία Ο Negro Matapacos (μεταφράζεται ως μαύρος φονιάς μπάτσων) ήταν ένας μαύρος σκύλος στην Χιλή που απέκτησε φήμη λόγω της συμμετοχής του στις διαδηλώσεις του δρόμου που έλαβαν χώρα στο Σαντιάγο της Χιλής το 2011. Αργότερα έγινε σύμβολο στις διαμαρτυρίες της Χιλής του 2019-2020 ως ένα είδος αντίστασης στην αστυνομική βαρβαρότητα και τον αγώνα για την αξιοπρέπεια, έχει πολλά γκράφιτι και αγάλματα προς τιμήν του σε όλη τη χώρα, ακόμη και στις διαδηλώσεις του μετρό Decolonize This Place στην Νεα Υόρκη το 2019. Ήταν αξιοσημείωτος για τη μαύρη γούνα του και το κόκκινο μαντήλι που ήταν δεμένο γύρω από το λαιμό του, αν και είχε επίσης μπλε και λευκό μαντήλι που του έβαλε και ο φροντιστής του.
Μεγκ Γκρίφιν
Η Μεγκ φοιτά στο λύκειο Τζέιμς Γουντς, όπου και είναι η λιγότερο δημοφιλής μαθήτρια.
Negro Matapacos
Το όνομά του προήλθε από το ισπανικό matar (για να σκοτώσει) και το paco, που είναι η χιλιανή αργκό για τον "αστυνομικό".
Μεγκ Γκρίφιν
Φωνητικοί Ηθοποιοί
Τη φωνή της Μεγκ έκανε στην αρχή της σειράς η Lacey Chabert και η Mila Kunis στις επόμενες σεζόν, παρόλο που η Chabert υπήρξε στον ρόλο της Μεγκ και για μερικά επεισόδια της δεύτερης σεζόν.
Negro Matapacos
Βιογραφία
Ο σκύλος κέρδισε τη φήμη μεταξύ των πανεπιστημιακών κύκλων του Σαντιάγο, κυρίως στα πανεπιστήμια του Σαντιάγο (Usach), του Metropolitan of Technology (UTEM) και του Central (Ucen). Κατά τη διάρκεια των φοιτητικών διαδηλώσεων του 2011, ο Negro Matapacos έγινε γνωστός για τη συμμετοχή του σε πορείες του δρόμου και επίθεση σε μέλη του Carabineros de Chile, που συγκέντρωσε τις συμπάθειες των διαδηλωτών.
Μεγκ Γκρίφιν
Εμφάνιση
Η Μεγκ σχεδόν πάντα φοράει καπέλο και γυαλιά και είναι ελάχιστα κοντύτερη από τον μικρό της αδερφό Κρις. Είναι ντροπαλή ως προς την εξωτερική της εμφάνιση («Είμαι χοντρή και άσχημη») και χαρακτηρίζεται υπέρβαρη σε αρκετά επεισόδια, συμπεριλαμβανομένης μια περίστασης όπου ένας υπάλληλος στο καρναβάλι μάντεψε ότι ζυγίζει «πολύ».
Κοινωνική ζωή
Η Μεγκ προσπαθεί απεγνωσμένα να γίνει φίλη των δημοφιλών παιδιών του σχολείου και πάντα την περιφρονούν. Απεγνωσμένη για αποδοχή, φαίνεται σε δύο ιστορίες να συμμετέχει σε μια θρησκευτική αίρεση, καθώς και να αποδέχεται την πρόσκληση συμμετοχής σε μια λεσβιακή ομάδα του σχολίου της.
Negro Matapacos
Βιογραφία
Αν και ο Negro Matapacos θεωρήθηκε αδέσποτος σκύλος, λόγω της παρουσίας του σε διαφορετικά πανεπιστημιακά κεντρικά γραφεία και δρόμους του Σαντιάγο, βρισκόταν υπό τη φροντίδα της Μαρία Κάμπος, η οποία τον υιοθέτησε το 2009 και που τον τάιζε, είχε ένα κρεβάτι για αυτόν στην κατοικία της, και έδεσε τα μαντήλια του στο λαιμό του και του έδινε επίσης μια ευλογία πριν βγει. Κατά τη διάρκεια της συμμετοχής του σε διαδηλώσεις στο δρόμο, αρκετά μέσα ενημέρωσης τον ονόμασαν επίσης «Χιλιανό Λουκάνικο», λόγω της ομοιότητάς του με το σκυλί που έγινε διάσημο κατά τις διαδηλώσεις στην Ελλάδα μεταξύ 2010 και 2012.
Μεγκ Γκρίφιν
Ερωτική ζωή
Η Μεγκ είναι τόσο αντιδημοτική που ένας νεαρός αυτοπυροβολείται με ένα όπλο καρφιών με σκοπό να αποφύγει ένα ραντεβού μαζί της. Ωστόσο αρέσει στον σπυριάρη σπασίκλα Νηλ Γκόλντμαν  ενώ και ο σεξομανής γείτονας Γκλεν Κουάγκμάιρ έχει δείξει ενδιαφέρον. Σε μερικά επεισόδια φαίνεται να βγαίνει ραντεβού, όπως στο επεισόδιο με τον δήμαρχο Άνταμ Γουέστ καθώς και με τον γυμνιστή Τζεφ Κάμπελ. Η Μεγκ έχασε την παρθενία της από τον κωμικό του Saturday Night Live Τζίμι Φάλον.
Σε άλλα επεισόδια περιγράφεται ως χρόνια αδύναμη στο να βρει ένα αγόρι. Για τον χορό του σχολείου δέχεται ραντεβού λύπησης από τον Μπράιαν Γκρίφιν, το σκύλο της οικογένειας.
Negro Matapacos
Πολιτιστικές αναφορές
μικρογραφία|Γλυπτό Papier-mâché του Negro Matapacos, που παρουσιάστηκε κατά τη διάρκεια διαμαρτυρίας στο [[Plaza Baquedano.]] Τον Δεκέμβριο του 2013 κυκλοφόρησε το ντοκιμαντέρ Matapaco, από τους Víctor Ramírez, Carolina García, Nayareth Nain, Francisco Millán και Sergio Medel της EnMarcha Films, και το οποίο κέρδισε το βραβείο Καλύτερου Ντοκιμαντέρ στο Φεστιβάλ Santo Tomás στη Βίνια δελ Μαρ.
Μεγκ Γκρίφιν
Οικογενειακή ζωή
Ο ρόλος της Μεγκ στην οικογένεια είναι ο «λιγότερο δημοφιλής». Οι Γκρίφιν φαίνεται να αποφεύγουν την παρέα της, την υποτιμούν σαν άτομο και μαζεύονται στο δωμάτιο της για γελάσουν διαβάζοντας το ημερολόγιο της. Ο Πήτερ υπενθυμίζει στην Λόις ότι «είπαμε αν σώσουμε τα δύο θα αφήσουμε την Μεγκ». Όταν ο Πήτερ δοκιμάζει μια τεχνική ελέγχου του θυμού στέλνει γράμμα στην Μεγκ όπου γράφει: «Μεγκ, για τα πρώτα τέσσερα χρόνια της ζωής σου νόμιζα πως ήσουν γάτα». Στα 17α γενέθλια της Μεγκ, οι γονείς της προσπαθούν να της κρύψουν το γεγονός ότι δεν θυμούνται τα γενέθλια της.
Negro Matapacos
Πολιτιστικές αναφορές
Κατά τη διάρκεια των διαδηλώσεων της Χιλής το 2019, η εικόνα του Negro Matapacos απέκτησε ξανά τη φήμη και οι διαδηλωτές έδωσαν έμπνευση από αυτόν κατά τη διάρκεια διαδηλώσεων στο δρόμο, που εμφανίστηκαν σε διάφορες αφίσες, αυτοκόλλητα, τοιχογραφίες και γλυπτά του papier-mâché και έχουν γίνει ακόμη αιτήματα για την εγκατάσταση ενός αγάλματος του σκύλου σε δημόσιο χώρο.
Μεγκ Γκρίφιν
Οικογενειακή ζωή
Οι γείτονες Κλίβλαντ Μπράουν και Τζο Σουάνσον έχουν δηλώσει ανοικτά ότι δεν συμπαθούν την Μεγκ. Ο Γκλεν Κουάγκμαϊρ ωστόσο έχει δείξει ενδιαφέρον προς την Μεγκ, συνήθως ρωτώντας την αν είναι 18. Ο Τζο προσπαθεί να παρακινήσει την Λόις να τον κρατήσει πιο σφικτά για να μην πέσει από ένα σωλήνα αποχέτευσης λέγοντας της «πες ότι είμαι ένα από τα παιδιά σου» και όταν το κράτημα της Λόις χαλαρώνει λίγο της λέει «Οχι η Μέγκ, όχι η Μέγκ». Σε άλλο επεισόδιο, ο Κλίβλαντ λέει στον Πήτερ «Η Μέγκ είναι η λιγότερη αγαπημένη μου από τα παιδιά σου».
Negro Matapacos
Πολιτιστικές αναφορές
Αφιερώματα έχουν γίνει επίσης έξω από τη Χιλή, όπως στην Ιαπωνία στις 14 Νοεμβρίου, όπου το άγαλμα του Hachikō έξω από το σταθμό Shibuya στο Τόκιο παρενέβη με ένα κόκκινο μαντήλι, παρόμοιο με αυτό που φορούσε ο Negro Matapacos. Στις 18 Νοεμβρίου το άγαλμα του Balto στο Central Park της Νέας Υόρκης παρενέβη με τον ίδιο τρόπο.
Scribus
Το Scribus είναι μια εφαρμογή για σελιδοποίηση εγγράφων (desktop publishing, DTP) η οποία διατίθεται ως ελεύθερο λογισμικό υπό τη Γενική δημόσια άδεια GPL. Υπάρχουν εκδόσεις για το Linux, το Unix, το Mac OS X, το OS/2 και τα Microsoft Windows. Είναι γνωστό για την ευρεία γκάμα εργαλείων του και τα πολλά χαρακτηριστικά διάταξης σελίδων, τα οποία συγκρίνονται με κορυφαίες μη ελεύθερες εφαρμογές όπως το Adobe PageMaker, το PagePlus, το QuarkXPress και το Adobe InDesign.
Μεγκ Γκρίφιν
Επικίνδυνη συμπεριφορά
Η Μεγκ προβάλλεται συνήθως ως αισθηματικά ευάλωτη ή διαταραγμένη. Πρώιμα επεισόδια δείχνουν την Μέγκ να έχει σχέση με ένα πτώμα ή να γελάει σπασμωδικά όταν περιγράφει τα φανταστικά δώρα από το αγόρι της "Πρίγκιπα Ουίλιαμ". Αργότερα στην σειρά, στην Μέγκ απαγγέλλονται κατηγορίες σεξουαλικής παρενόχλησης εναντίον ληστών που έκλεβαν το σπίτι της στο επεισόδιο Untitled Griffin Family History που προβλήθηκε στις 14-05-2006 για την τέταρτη σεζόν και αναπτύσσει εμμονή με τον Μπράιαν μετά από ένα φιλί στο χορό του σχολείου. Η Μεγκ επίσης αναφέρεται στην συνήθεια που έχει, να κόβει τον εαυτό της. Η επικίνδυνη συμπεριφορά της Μεγκ ωστόσο σπάνια παρατηρείται από τους γονείς της.
Scribus
Το Scribus είναι σχεδιασμένο για ευέλικτη διάταξη σελίδας και τυπογραφία, και έχει την ικανότητα να προετοιμάζει αρχεία για επαγγελματικής ποιότητας στοιχειοθεσία. Μπορεί επίσης να δημιουργήσει κινούμενες και διαδραστικές παρουσιάσεις PDF και φόρμες. Παραδείγματα χρήσης του Scribus αποτελούν μικρές εφημερίδες, διαφημιστικά ή ενημερωτικά φυλλάδια, αφίσες και βιβλία.
Μεγκ Γκρίφιν
Σημειώσεις
Κατηγορία:Χαρακτήρες του Family Guy
Scribus
Ένα επίσημο εγχειρίδιο του Scribus διατίθεται στα Αγγλικά από τις 19 Ιανουαρίου του 2009, και εκδίδεται από τη FLES Books.
Άγγελος Φιλιππίδης
Ο Άγγελος Φιλιππίδης είναι Έλληνας οικονομολόγος. Έχει διατελέσει πρόεδρος και διευθύνων σύμβουλος του Ταχυδρομικού Ταμιευτηρίου επί κυβερνήσεων Κώστα Καραμανλή, καθώς και πρόεδρος της ΠΑΕ Παναθηναϊκός, επιλογή της διοίκησης Γιάννη Βαρδινογιάννη.
Scribus
Δυνατότητες
Το Scribus υποστηρίζει τους περισσότερους τύπους εικόνων, συμπεριλαμβανομένων των SVG. Άλλα επαγγελματικά χαρακτηριστικά φωτοθεσίας και στοιχειοθεσίας συμπεριλαμβάνουν το χρωματικό μοντέλο CMYK και το πρότυπο ICC για διαχείριση χρωμάτων. Έχει ενσωματωμένη δυνατότητα scripting με τη χρήση της Python. Διατίθεται σε περισσότερες από 24 γλώσσες.
Άγγελος Φιλιππίδης
Βιογραφικό
Σπούδασε πολιτικές και οικονομικές επιστήμες στη Νέα Υόρκη. Έκανε μεταπτυχιακές σπουδές στην Διοίκηση Επιχειρήσεων και στις Διεθνείς Σχέσεις (με έμφαση στο Διεθνές Τραπεζικό και Χρηματοπιστωτικό Σύστημα) στο Πανεπιστήμιο Columbia, από όπου πήρε Masters in International Affairs και Masters in Business Administration.
Δημιούργησε την «Εμπορική Χρηματιστηριακή» (1991-1993) της οπόιας υπήρξε πρώτος Γενικός Διευθυντής και την οδήγησε στην δεύτερη θέση σε τζίρο και κέρδη χρηματιστηριακή εταιρεία. Στην συνέχεια ανέλαβε Διευθύνων Σύμβουλος και Γενικός Διευθυντής της «Εμπορική Κεφαλαίου» (1993-1994). Στη συνέχεια διετέλεσε Γενικός Διευθυντής της «Διεθνής Χρηματιστηριακή» (1994) και Πρόεδρος και Διευθύνων Σύμβουλος της «Όμιλος Διεθνών Συμβούλων» (1994-1999), που παρείχε συμβουλές σε επιχειρήσεις για θέματα στρατηγικών αποφάσεων και ευρωπαϊκών προγραμμάτων.
Negro Matapacos
Πολιτιστικές αναφορές
Κατά τη διάρκεια των μαζικών διαφυγών που έλαβαν χώρα την 1η Νοεμβρίου του ίδιου έτους στο μετρό της Νέας Υόρκης ως διαμαρτυρία για την καταστολή της αστυνομίας προς έναν διαφυγή των ναύλων, πολλά αυτοκόλλητα εμφανίστηκαν στους σταθμούς αυτής της πόλης με την εικόνα του Negro Matapacos να πηδάει μια περιστροφική πύλη.
Scribus
Δυνατότητες
Η εκτύπωση επιτυγχάνεται με χρήση του δικού του οδηγού PostScript επιπέδου 3, ο οποίος συμπεριλαμβάνει υποστήριξη για ενσωμάτωση γραμματοσειρών και αντικατάσταση με γραμματοσειρές τύπου TrueType, Type 1 και OpenType. Ο εσωτερικός αυτός οδηγός υποστηρίζει πλήρεις PostScript constructs επιπέδου 2 και ένα τεράστιο υποσύνολο constructs Επιπέδου 3.
Negro Matapacos
Εξωτερικοί σύνδεσμοι
Κατηγορία:Σκύλος Κατηγορία:Κοινωνία της Χιλής
Scribus
Δυνατότητες
Η υποστήριξη για PDF συμπεριλαμβάνει διαφάνεια, κρυπτογράφηση και ένα μεγάλο μέρος του προτύπου PDF 1.4 καθώς και του PDF/X3, συμπεριλαμβανομένων διαδραστικών πεδίων σε φόρμες PDF, σημειώσεις και σελιδοδείκτες. Ενώ η εξαγωγή σε PDF είναι πάρα πολύ καλή, δεν είναι ακόμα δυνατή η εισαγωγή και επεξεργασία υφιστάμενων αρχείων PDF, και τα PDF που έχουν εξαχθεί από το Scribus δεν είναι αναζητήσιμα από τον Acrobat Reader, αν το έγγραφο περιέχει συγκεκριμένους τύπους γραμματοσειρών
Ο τύπος αρχείου του Scribus, που ονομάζεται SLA, βασίζεται στην XML και είναι πλήρως τεκμηριωμένος. Το κείμενο μπορεί να εισαχθεί από έγγραφα OpenDocument, όπως επίσης και από RTF, Microsoft Word .doc, και HTML, παρότι υπάρχουν κάποιοι περιορισμοί.
Το Scribus δε μπορεί να διαβάσει ή να γράψει τους εγγενείς τύπους αρχείων εμπορικών προγραμμάτων όπως το QuarkXPress, το Microsoft Publisher, και το InDesign. Οι δημιουργοί του πιστεύουν ότι η αντίστροφη μηχανική εκείνων των τύπων θα ήταν απαγορευτικά πολύπλοκη και θα μπορούσε να έχει νομικές συνέπειες από τους δημιουργούς αυτών των προγραμμάτων.
Επίσης, για πιθανώς νομικούς λόγους δεν περιλαμβάνεται στο πακέτο υποστήριξη για το σύστημα διαχείρισης χρωμάτων Pantone, το οποίο περιλαμβάνεται σε άλλες εμπορικές εφαρμογές για DTP.
Παρότι το Scribus υποστηρίζει κωδικοποίηση χαρακτήρων Unicode, δεν υποστηρίζει ακόμη κάποια πολύπλοκα χαρακτηριστικά της, με αποτέλεσμα να μη μπορεί να χρησιμοποιηθεί με γλώσσες όπως τα Αραβικά, Εβραϊκά, Ινδικά και συστήματα γραφής της Νοτιοανατολικής Ασίας.
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Ελεύθερο λογισμικό προγραμματισμένο σε C++ Κατηγορία:Ψηφιακή τυπογραφία
Άγγελος Φιλιππίδης
Βιογραφικό
Παράλληλα ανέπτυξε και πολιτική δραστηριότητα ως στέλεχος της Νέας Δημοκρατίας και της ΟΝΝΕΔ.
Από το 2000 ως το 2003 ήταν πρόεδρος της ΠΑΕ Παναθηναϊκός. Η προεδρία του ταυτίστηκε με την επιστροφή του Παναθηναϊκού στο γήπεδο της Λεωφόρου Αλεξάνδρας. Την τριετία της προεδρίας του η ομάδα του Παναθηναϊκού πέτυχε σε μέσο όρο τις περισσότερες νίκες σε Ευρωπαϊκό επίπεδο στην ιστορία της, ενώ κατέγραψε και σοβαρή βελτίωση στα οικονομικά της επιτυγχάνοντας αύξηση εσόδων 600% σε τριετή βάση.
Τον Οκτώβριο του 2007 η κυβέρνηση Κ. Καραμανλή τον τοποθέτησε στη θέση του προέδρου και διευθύνοντος συμβούλου στο Ταχυδρομικό Ταμιευτήριο. Το ΤΤ επί διοίκησης του Άγγελου Φιλιππίδη κατάφερε να αναδειχθεί σε πρώτη σε κεφαλαιακή επάρκεια τράπεζα στην Ελλάδα και τρίτη στην Ευρώπη. Στα πρώτα Stress-Test μετά το μνημόνιο, και συγκεκριμένα στις 4/8/2010 το ΤΤ χαρακτηρίστηκε η πλέον κεφαλαιακά επαρκής και ασφαλής Ελληνική τράπεζα.
Το 2013 κατηγορήθηκε για το σκάνδαλο των φερόμενων επισφαλών δανείων του ΤΤ, όπου εισαγγελείς διαφθοράς έκριναν πως εξασφάλισε δάνεια υψηλού ρίσκου πολλών εκατομμυρίων ευρώ σε επιχειρηματίες, προκαλώντας οικονομική ζημία εκατοντάδων εκατομμυρίων ευρώ στο χρηματοπιστωτικό ίδρυμα.
Το 2014 συνελήφθη στην Τουρκία με διεθνές ένταλμα σύλληψης, αντιμετωπίζοντας τις κατηγορίες της απάτης σε βάρος του Δημοσίου, όπου πέρασε και κάποιο διάστημα εγκλεισμένος σε φυλακές της Τουρκίας. Το 2020 κρίθηκε αθώος για τις κατηγορίες.
Παραπομπές
Κατηγορία:Έλληνες οικονομολόγοι Κατηγορία:Πρόεδροι ΠΑΕ Παναθηναϊκός
Κατράμι
Το κατράμι (pine tar), ή αλλιώς κατράνι (λέξη από την ιταλική: catrame = πίσσα) είναι ένα κολλώδες υγρό, συνήθως με υψηλό ιξώδες, που παράγεται από ανθρακοποίηση απουσία οξυγόνου (δηλ. ανοξικές συνθήκες), ή αλλιώς με καταστρεπτική απόσταξη. Χημικώς, αποτελείται από αρωματικούς υδρογονάνθρακες και ρητινικά οξέα. Είναι μια πολυσύνθετη χημική ουσία που αξιοποιείται από τον άνθρωπο εδώ και πολλούς αιώνες.
Ιστορική αναδρομή
Αναφέρεται ότι ήταν γνωστό στη Σκανδιναβία από την εποχή του Σιδήρου και χρησιμοποιούνταν τότε σαν συντηρητικό σε ξύλινες κατασκευές, π.χ. σε σκάφη και σαν μονωτικό υλικό σε ξύλινες κατοικίες. Από τη Σουηδία, η χρήση του σαν συντηρητικό διαδόθηκε στη νοτιότερη Ευρώπη και τη βόρεια Αμερική, ιδίως τον 19ο αιώνα. Ιστορικές πηγές αναφέρουν ότι το κατράμι χρησιμοποιούνταν στην αρχαία Ελλάδα, από τον Ιπποκράτη ως φάρμακο όπως και για πολλές χρήσεις στην ξυλοναυπηγική όπως λ.χ. στις τριήρεις. Επίσης, αναφέρεται ότι ο Ηρόδοτος γνώριζε για τη χρήση του κατραμιού από τη Βαβυλώνα. Επίσης, από επιγραφές και σύντομες αναφορές του Πλίνιου  ότι χρησιμοποιούσαν την πίσσα (νοείται κατράμι), η οποία παραγόταν από ξύλο για τη στεγανοποίηση της στέγης και την προστασία πολύ μαλακών λίθων.
Έλληνες Βλάχοι, τον 19ο και αρχές του 20ου αιώνα, εφάρμοζαν μια παραδοσιακή τεχνική για την παραγωγή κατραμιού για ζωτικές εφαρμογές της υπαίθρου. Οι μάστορες που γνώριζαν την παρασκευή του, λέγονταν "κατρανάδες", και στη συνέχεια με ασκιά το κουβαλούσαν και το πουλούσαν σε πολλές περιοχές της χώρας, κυρίως για κτηνοτροφικές χρήσεις.
Χαρακτηριστικά και ιδιότητες
Είναι παχύρευστο σχεδόν ελαιώδες υγρό, με κατάμαυρο χρώμα. Εξ’ ου και η φράση «μαύρος σαν κατράμι». Έχει μια μάλλον δυσάρεστη, έντονα χαρακτηριστική μυρωδιά. Πρώτη ύλη για την παραγωγή του είναι το εσωτερικό μέρος, η καρδιά δηλαδή, των γέρικων ρητινούχων πεύκων που ευδοκιμούν σε πετρώδη και ξηρά εδάφη.
Χρήσεις
Το κατράμι, ή αλλιώς πίσσα πεύκων, χρησιμοποιείται ευρέως στην κτηνιατρική. Πρόκειται για ένα παραδοσιακό προϊόν – φάρμακο κατά των μυκήτων και βακτηρίων, τέλειο για αντισηψία. Επίσης πολύ κατάλληλο για την υγιεινή και φροντίδα των οπλών στα άλογα και στα βοοειδή. Xρησιμοποιείται έναντι του κανιβαλισμού των πτηνών.
Σε κατοικίες και στην ναυπηγική χρησιμοποιείται για υγρομονωτικότητα και στεγανότητα. Τα παλιότερα χρόνια, οι άνθρωποι το χρησιμοποιούσαν ως φάρμακο για τη μυκητίαση, το έκζεμα και την ψωρίαση. Μελέτες έχουν αποδείξει τη χρησιμότητά του.
Παραπομπές
Κατηγορία:Συντηρητικά Κατηγορία:Κτηνιατρικά φάρμακα
Πενταμελές Εφετείο
Το Πενταμελές Εφετείο είναι δευτεροβάθμιο Ποινικό Δικαστήριο. Συγκροτείται από έναν Πρόεδρο Εφετών ως πρόεδρο και τέσσερις Εφέτες. Εκδικάζει εφέσεις κατά αποφάσεων του Τριμελούς Εφετείου. Οι αποφάσεις του υπόκεινται μόνο στο ένδικο μέσο της αναίρεσης ενώπιον του Αρείου Πάγου.
Μεταξύ των ετών 1979 και 1986, οι αρμοδιότητες του Πενταμελούς Εφετείου περιήλθαν στο Επταμελές Εφετείο (ν. 969/1979), εκδικάζοντας εφέσεις κατά πρωτόδικων αποφάσεων του Πενταμελούς Εφετείου (αντίστοιχου του Τριμελούς Εφετείου Κακουργημάτων), και επανήλθαν στο Πενταμελές Εφετείο με το ν. 1649/1986. Τα Επταμελή Εφετεία συγκροτούνταν από έναν Πρόεδρο Εφετών ως πρόεδρο και έξι Εφέτες. Μάλιστα, λόγω του περιορισμένου αριθμού εφετών, που υπηρετούσαν στην επαρχία, τα Επταμελή Εφετεία συγκροτήθηκαν μόνο στις πέντε έδρες Εφετείων των μεγαλύτερων αστικών κέντρων (Αθήνα, Θεσσαλονίκη, Λάρισα, Πάτρα και Πειραιάς) και δέχονταν και υποθέσεις όμορων εφετείων, ως εξής:
Η σύσταση των Επταμελών Εφετείων καταργήθηκε μετά την εκδίκαση και των τελευταίων εφεσίβλητων αποφάσεων, που εκδόθηκαν μέχρι τη δημοσίευση του νόμου ν. 1649/1986.
Πηγές
Άρειος Πάγος: http://www.areiospagos.gr/
Εισαγγελία Αρείου Πάγου: https://eisap.gr/
Εισαγγελία Εφετών Αθηνών: https://prosec.gov.gr/
Κώδικας Ποινικής Δικονομίας (Νόμος 4620/2019)
Κατηγορία:Δικαστικές αρχές
Ιερά Μητρόπολις Ζιχνών και Νευροκοπίου
Η Ιερά Μητρόπολη Ζιχνών και Νευροκοπίου είναι μια από τις Μητροπόλεις των λεγομένων «Νέων Χωρών». Έδρα της είναι η κωμόπολη Νέα Ζίχνη Σερρών και περιλαμβάνει τα ανατολικά τμήματα του Νομού Σερρών (Νέα Ζίχνη, Αμφίπολη, Ροδολίβος και Αλιστράτη) και τα βορειοδυτικά τμήματα του Νομού Δράμας (Νευροκόπι και Προσοτσάνη).
Ιστορία
Η ιστορία της μητροπόλεως ξεκινά με το κήρυγμα του Αποστόλου Παύλου στην Αμφίπολη, κατά τη δεύτερη αποστολική περιοδεία του (49-52 μ.Χ).
thumb|upright|left|Ο Αυτοκράτορας [[Ιωάννης Γ´ Δούκας Βατάτζης|Ιωάννης Δούκας Βατάτζης ελευθερωτής της Δράμας, των Σερρών και της ευρύτερης Μακεδονίας κατά τον 13ο αι.]] Επί βυζαντίου υπήρχε η επισκοπή Νικοπόλεως (Νευροκοπίου) και η επισκοπή Ζιλιάχοβας (Ζιχνών) (ίδρυση τον 9ο αι.). Το 1329 μ.Χ. η επισκοπή Ζιχνών προβιβάζεται σε Μητρόπολη, με την παρέμβαση του Αυτοκράτορα Ανδρόνικου Γ' Παλαιολόγου, γεγονός που επιβεβαιώνει την κοινωνική και οικονομική ακμή της πόλης. Η ένωση και ο διαχωρισμός των επισκοπών Νευροκοπίου και Ζιχνών επιβαλλόταν κατά καιρούς για εθνικούς και γεωγραφικούς λόγους. Τον 13ο αι. ο αυτοκράτορας άγιος Ιωάννης Δούκας Βατάτζης ελευθερώνει τις περιοχές της Δράμας, των Σερρών και της ευρύτερης Μακεδονίας από τους Βούλγαρους.
Ο Οικουμενικός Πατριάρχης Παχώμιος Α΄, προ της εκλογής του στις αρχές του 16ου αιώνα, χρημάτισε Μητροπολίτης Ζιχνών. Τον Ιούλιο του 1655, με απόφαση του Πατριάρχη Ιωαννίκιου Β΄, η Μητρόπολη Ζιχνών ενώνεται με τη Μητρόπολη Νευροκοπίου, ενώ τον Δεκέμβριο του 1663 επί Πατριάρχου Διονυσίου Γ΄ η Μητρόπολη προσαρτάται στη Μητρόπολη Δράμας - Φιλίππων με την ονομασία Μητρόπολη Δράμας - Φιλίπ­πων - Ζιχνών.
Μακεδονικός Αγώνας
Το 1870 ιδρύθηκε η Βουλγαρική Εξαρχία και μια μακρά περίοδος εθνικών ανταγωνισμών λαμβάνει χώρα και στο Κάτω Νευροκόπι. Το 1882 ξεκίνησε η προσπάθεια της ελληνικής πλευράς να αμυνθεί στις βουλγαρικές αξιώσεις με τη βοήθεια της Mητρόπολης. Οι εξαρχικοί του Κάτω Νευροκοπίου διεκδίκησαν τον ναό του Αγίου Δημητρίου. Το 1899 οι εξαρχικοί προκάλεσαν επεισόδια για τον έλεγχο του ναού και η Οθωμανική διοίκηση αποφάσισε να αναστείλει τη λειτουργία του. Το Πάσχα του 1901 η Οθωμανική διοίκηση επέτρεψε την επαναλειτουργία του ναού με τη συμφωνία της εναλλάξ λειτουργίας σε ελληνικά και βουλγαρικά, αλλά το Πάσχα του 1902 λόγω της συνέχισης των επεισοδίων, ο ναός ξανάκλεισε. Την επόμενη χρονιά, Βούλγαροι κομιτατζήδες ανέλαβαν ένοπλη δράση στην περιοχή προκειμένου να τρομοκρατήσουν τους ελληνικούς πληθυσμούς. Τότε δολοφονήθηκε και ο δάσκαλος Θωμάς Παπαγεωργίου.
Από το 1902 ως το 1910 διετέλεσε Μητροπολίτης Δράμας, Φιλίππων και Ζιχνών ο άγιος Χρυσόστομος (μετέπειτα Μητροπολίτης Σμύρνης και Ιερομάρτυρας της Μικρασιατικής Καταστροφής), συντελώντας τα μέγιστα στην πνευματική καλλιέργεια του ποιμνίου με ανέγερση σχολείων και ναών. Ταυτόχρονα επέδειξε σημαντική δράση κατά τον Μακεδονικό Αγώνα για τη διατήρηση της Ορθόδοξης ταυτότητας του πληθυσμού. Σημαντικό ρόλο διαδραμάτισε και η Μητρόπολη Νευροκοπίου κατά τον Μακεδονικό Αγώνα.
Τον Οκτώβριο του 1903 με πρωτοβουλία του μητροπολίτη Δράμας, ο ναός του Αγίου Δημητρίου λειτούργησε ξανά, ενόψει της γιορτής του ομώνυμου Αγίου με συμμετοχή πατριαρχικών και εξαρχικών. Ανήμερα του Αγίου Δημητρίου όμως, ένοπλη ομάδα 30 κομιτατζήδων επιτέθηκαν στον ναό και συνέλαβαν τους Έλληνες εκκλησιαστικούς επιτρόπους Ιωάννη Ζαφειρίου, Νικόλαο Γερμανό, τον γιο του Γεώργιο Γερμανό και τον δάσκαλο Κωνσταντίνο Χρηστίδη, τους οποίους εκτέλεσαν. Την παραμονή των Χριστουγέννων του 1906, σώμα 300 κομιτατζήδων περικύκλωσαν το Κάτω Νευροκόπι και μετά από τρίωρη επίθεση δολοφόνησαν τους Έλληνες προύχοντες.